CELEX: C2006/131/65
Language: fi
Date: 2006-06-03 00:00:00
Title: Asia C-172/06: Kanne  31.3.2006  — Euroopan yhteisöjen komissio v. Espanjan kuningaskunta

3.6.2006   
            
            
               FI
            
            
               Euroopan unionin virallinen lehti
            
            
               C 131/35
            
         Kanne 31.3.2006 — Euroopan yhteisöjen komissio v. Espanjan kuningaskunta
   (Asia C-172/06)
   (2006/C 131/65)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamies: S. Pardo Quintillán)
   
      Vastaaja: Espanjan kuningaskunta
   Kantaja vaatii, että yhteisöjen tuomioistuin
   
               —
            
            
               toteaa, että Espanjan kuningaskunta ei ole noudattanut EY 28 ja EY 30 artiklan ja Euroopan talousalueesta tehdyn sopimuksen 11 ja 13 artiklan mukaisia velvoitteitaan, koska se on asettanut julkisen tuen, jota myönnetään taloudellisille toimijoille, jotka haluavat myydä Espanjassa aurinkokennoja, jotka on valmistettu ja joita pidetään laillisesti kaupan jossain toisessa jäsenvaltiossa tai jotka on valmistettu jossain Euroopan talousalueeseen kuuluvassa valtiossa, myöntämisen edellytykseksi sen, että kyseiset aurinkokennot on varustettu yhdenmukaisuustodistuksella, jolla osoitetaan, että aurinkokennot täyttävät kansallisessa lainsäädännössä asetetut vaatimukset, ja että tätä varten niille on tehtävä nimenomaisesti määrätyssä kansallisessa laboratoriossa testejä, jotka on jo suoritettu edellä mainitussa muussa valtiossa
            
         
               —
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Espanjan lainsäädäntö, joka koskee edellytyksiä, joiden täyttyessä toisessa jäsenvaltiossa tai Euroopan talousalueeseen kuuluvassa valtiossa valmistetuille aurinkokennoille voidaan myöntää julkista tukea, on ristiriidassa tavaroiden vapaata liikkuvuutta koskevan periaatteen kanssa eikä sitä voida oikeuttaa millään EY 30 artiklassa mainitulla yleistä etua koskevalla perusteella tai yhteisöjen tuomioistuimen oikeuskäytännössä hyväksytyllä pakottavalla vaatimuksella.